HDZ preko Twittera zove Teslu da grade tvornicu u Hrvatskoj

Teslin električni Model 3 u samo dva dana rezerviralo je 276.000 ljudi, a Elon Musk je već najavio da će u budućnosti graditi tvornicu u Europi. HDZ ga je pozvao da dođe u Hrvatsku

<p>Odgovarajući na pitanja tviteraša oko čekanja na novi Model 3, Elon Musk je u ponedjeljak rekao da će morati izgraditi tvornicu u Europi kako bi zadovoljili dugoročnu potražnju kad tvornica u Freemontu dostigne maksimalni kapacitet. </p><p>Na Muskov tweet sinoć se nadovezao i HDZ sa svog službenog profila koji je Musku poručio da "vrati Teslu Motors kući u Hrvatsku". Dodali su kako to zaslužuje i Nikola Tesla te da ga ovdje već čekaju Rimac Automobili.</p><p>Musk još nije reagirao na ovakav HDZ-ov poziv, ali pitanje je što o tome kažu u Vladi.</p><p>Električni Model 3 kojeg je Tesla Motors predstavio prošli tjedan nadmašio je sva očekivanja, a samo dva dana nakon prezentacije prototipa više od 276.000 ljudi je odlučilo rezervirati automobil, objavio je Elon Musk na Twitteru. </p><p>Inače, Muskov plan je da do 2020. godine njihova tvornica u SAD-u ima kapacitet proizvodnje 500.000 automobila, a zbog ogromnog interesa i maksimuma proizvodnje Tesla će morati izgraditi tvornicu u Europi.</p><p>Tesla inače planira ove godine isporučiti između 80.000 i 90.000 vozila. </p>